  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Сюмси ёросын Ува – Сюмси сюреслэсь 3,8 иськем люкетсэ тупатъязы. Ужъёсты «Кышкыттэм ӟечлыко сюресъёс» йӧскалык ӵектосъя нуизы. Со сярысь улосвыл тӧролэн но кивалтэтлэн пресс-службазы ивортӥз. Сюресчиос асфальтобетон кык сӥен вӧлдӥзы, сюрес урдэсэз юнматӥзы, кожон интыосты но транспорт дугдон огъетъёсты тупатӥзы, сюрес пусъёс пуктылӥзы. Кузяла ваче вуоно интыосты битум лентаен огазеязы, со вурысъёсты ву пыронлэсь уте но сюрес выллы пилиськылыны уг сёты. « Ми со сярысь кӧня ке ар талэсь азьвыл вераськимы вал. Туж умой, сюресчиос ӵектонъёсмес пелязы понӥзы шуыса. Битум лента асфальтлэсь кык сӥоссэ пушкысен ляке. Азьвыл стыкъёсты вылтӥз битум кисьтылӥзы, но со питранъёсын ӵушиське. Битум лентаен сыӵеез уз луы » Александр Тайгаров, «Автомобилисты Удмуртии» мер огазеяськонлэн кивалтӥсез Таяз арын Ува – Сюмси сюреслэн кык люкетэз тупатъямын луоз, Ува ёросын ужъёс мыно на, соослэн оглом кузьдалазы 10 иськем пала луэ. Тодэ вайытом, азьвылгес Пичи Пурга ёросын «Кышкыттэм но ӟечлыко сюресъёс» йӧскалык ӵектосъя 2022-тӥ ар понна ужез йылпумъязы.  Тегъёс: тупатъянужъёс сюресъёс Сюмси йӧскалыкӵектосъёс Удмуртия  